Document ID: /roh_data/filtered/fineweb-2-filterrobots_roh.jsonl.gz/41381

174 votantas e votants han vulì decider davart il futur da l'atgna scola superiura a Zernez. Il resultat è stà cler: 130 han ditg ch'els vulan vinavant avair la scola secundara e reala en vischnanca a Zernez. Be 37 votantas e votants han ditg gea a l'idea da fusiunar da scola cun las vischnancas da La Plaiv, S-chanf, Zuoz, Madulain e La Punt.
Ussa resta la scola secundara e reala a Zernez en vischnanca. Quai è l'incumbensa da la populaziun a la suprastanza communala.
Manà il stgalim superiur da Zernez e La Plaiv avess il Lyceum alpinum a Zuoz cun ina incumbensa da prestaziun.
L'idea da cooperar è stada sin maisa pervia che la scola superiura da La Plaiv ha ina mancanza da locals e la suprastanza da Zernez ha argumentà ch'ins haja en avegnir adina damain scolaras e scolars.